
Οδοιπορικά και λοιπά έξοδα του αστυνομικού προσωπι¬ 
κού του Υπουργείου Δημόσιας Τάξης. 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Το άρθρο 3 του Ν. 617/1977 «Περί επεκτάσεως των 
διατάξεων του Ν.Δ. 334/1969 «περί των οδοιπορικών εξό¬ 
δων του Στρατιωτικού προσωπικού και επί του προσωπι¬ 
κού των Σωμάτων της Χωροφυλακής, Αστυνομίας Πόλε- 
ως και Πυροσβεστικού και άλλων τινών διατάξεων». 

2. Το άρθρο 37 του Ν. 1481/84 «Οργανισμός του 
Υπουργείου Δημόσιας Τάξης». 

3. Το Ν. 2685/1999 «Δαπάνες κίνησης των μετακινού¬ 
μενων προσώπων με εντολή του Δημοσίου εντός και 
εκτός της Επικράτειας για εκτέλεση υπηρεσίας και άλ¬ 
λες διατάξεις». 

4. Το άρθρο 6 του Ν. 2622/98 «Υπηρεσίες Συνοριακής 
Φύλαξης». 

5. Το γεγονός ότι από τις διατάξεις της παρούσας 
απόφασης δεν προκαλείται επιπλέον δαπάνη σε βάρος 
του Κρατικού Προϋπολογισμού, αποφασίζουμε: 

ΚΕΦΑΛΑΙΟ Α' 

ΓΕΝΙΚΕΣ ΔΙΑΤΑΞΕΙΣ 

Αρθρο 1 

Έκταση εφαρμογής 

Οι διατάξεις της παρούσας απόφασης αφορούν τα 
οδοιπορικά έξοδα και τις συναφείς αποζημιώσεις του 
αστυνομικού προσωπικού του Υπουργείου Δημόσιας 
Τάξης, που μετατίθεται ή εκτελεί υπηρεσία εκτός έδρας 
στο εσωτερικό της Χώρας. 

Άρθρο 2 

Κατηγορίες οδοιπορικών εξόδων 

Τα οδοιπορικά έξοδα διακρίνονται σε: 

α. Οδοιπορικά έξοδα εκτέλεσης υπηρεσίας. 

β. Οδοιπορικά έξοδα μετάθεσης. 


ΚΕΦΑΛΑΙΟ Β' 

ΟΔΟΙΠΟΡΙΚΑ ΕΞΟΔΑ ΕΚΤΕΛΕΣΗΣ ΥΠΗΡΕΣΙΑΣ 
Άρθρο 3 

Προϋποθέσεις δικαιολόγησης οδοιπορικών 

1. Τα οδοιπορικά έξοδα εκτέλεσης υπηρεσίας συνί- 
στανται στην ημερησία αποζημίωση εκτός έδρας, στο 
αντίτιμο εισιτηρίου, στις δαπάνες διανυκτέρευσης και 
στις μικροδαπάνες ταξιδιού. 

2. Για τη δικαιολόγηση οδοιπορικών εξόδων από τους 
μετακινουμένους για εκτέλεση υπηρεσίας, πρέπει να 
συντρέχουν οι προϋποθέσεις του άρθρου 7 του Π.Δ. 
200/93 (απόσταση μεγαλύτερη των 15 χιλιομέτρων 
κ.λ.π.). 

3. Για ναχαρακτηρισθεί μία περιοχή ότι υπάγεται στην 
τέως Διοίκηση Πρωτεύουσας και στην περιοχή Θεσ/νί¬ 
κης ή ότι εξυπηρετείται με αστική συγκοινωνία, ως και 
για τον προσδιορισμό της χιλιομετρικής απόστασης 
λαμβάνονται υπόψη τα στοιχεία και οι πίνακες, που πα¬ 
ρέχονται από τις αρμόδιες υπηρεσίες. 

Άρθρο 4 

Εγκρίσεις μετακινήσεων αστυνομικού προσωπικού 

1. Αρμόδιοι για την έγκριση ημερών εκτέλεσης υπη¬ 
ρεσίας εκτός έδρας με δικαίωμα λήψης ημερησίας απο¬ 
ζημίωσης κ.λ.π. εξόδων, είτε μέσα στην περιοχή της 
Υπηρεσίας του μετακινουμένου είτε εκτός αυτής, για το 
παρακάτω αστυνομικό προσωπικό είναι οι εξής: 

α. Ο Γ ενικός Γ ραμματέας Υ.Δ.Τ. για τον Προϊστάμενο 
της Υπηρεσίας Π.Σ.Ε.Α/Υ.Δ.Τ. 

β. Ο Αρχηγός της Ελληνικής Αστυνομίας, για τους 
Προϊσταμένους των Κλάδων και τους Διευθυντές των 
Υπηρεσιών που υπάγονται απ’ ευθείας σ’ αυτόν. 

γ. Ο Προϊστάμενος του Κλάδου Αστυνομίας Ασφάλει¬ 
ας και Τάξης, για τους Διευθυντές των Διευθύνσεων του 
Κλάδου του. 

δ. Ο Προϊστάμενος του Κλάδου Διοικητικής Υποστή¬ 
ριξης γιατους Διευθυντές των Δ/νσεωντου Κλάδου του, 
τους Διευθυντές των λοιπών αυτοτελών Διευθύνσε- 
ων/Υ.Δ.Τ., τους Διευθυντές των Ασφαλιστικών Ταμείων, 
του Ιδρύματος «Εξοχές Ελληνικής Αστυνομίας», της 

Αστυνομικής Ακαδημίας τους Γενικούς Επιθεωρητές 
και τους Γενικούς Αοτυν. Δ/ντες. 

ε. Οι Δ/ντές των Δ/νσεων των Κλάδων και λοιπών αυ¬ 
τοτελών Δ/νσεων του Υ.Δ.Τ. και οι Δ/ντές των Υπηρε¬ 
σιών και Δ/νσεων που υπάγονται στον Αρχηγό Ελληνι¬ 
κής Αστυνομίας για τυ προσωπικό των Υπηρεσιών τους. 

στ. Ο Δ/ντής ττις Δ/νσης Υγειονομικού για το πρόσω- 
πικό της Δ/νσής του και τους Δ/ντές των Κεντρικών Ια¬ 
τρείων που υπάγονται σ αυτήν, ο Δ/ντής της Δ/νσης 
Εγκλημάτολογικών Ερευνών για το προσωπικό της 
Δ/νσής του και τον Δ/ντή της Υποδ/νσης Εγκληματολο- 
γικών Ερευνών Βορείου Ελλάδος και ο Δ/ντής της Διεύ¬ 
θυνσης Εσωτερικών Υποθέσεων για το προσωπικό της 
Δ/νσής του και τον Προϊστάμενο της Υποδιεύθυνσης 
Εσωτερικών Υποθέσεων Βορείου Ελλάδος. 

ζ. Οι Δ/ντές των Κεντρικών Ιατρέ ίων και της Υποδ/νσης 
Εγκληματολογιών Ερευνών Βορείου Ελλάδος και ο 
προϊστάμενος της Υποδ/νσης Εσωτερικών Υποθέσεων 
Βόρειας Ελλάδας για το προσωπικό των Υπηρεσιών 
τους. 

η. Ο Προϊστάμενος της Υπηρεσίας Π.Σ.ΕΑ / Υ.Δ.Τ., 
για το προσωπικό των Ενόπλων Δυνάμεων, της Ελληνι¬ 
κής Αστυνομίας και του Πυροσβεστικού Σώματος που 
υπηρετεί σιην Υπηρεσία αυτή. 

θ. Ο Δ/ντής της Αστυνομικής Ακαδημίας για το προ¬ 
σωπικό της Υπηρεσίας του και της Υποδ/νσης Θρη¬ 
σκευτικού, καθώς και για τους Διοικητές των Σχολών και 
των λοιπών Υπηρεσιών που υπάγονται σ’ αυτήν. 

ι. Οι Διοικητές των Σχολών της Αστυνομικής Ακαδη¬ 
μίας και οι Διοικητές και Δ/ντές των λοιπών Υπηρεσιών 
που υπάγονται ο αυτήν για το προσωπικό των Υπηρε¬ 
σιών τους. 

ια. Οι Γενικό; Επιθεωρητές Αστυνομίας για το προσω¬ 
πικό της Υπηρεσίας τους και τους Επιθεωρητές Αστυ¬ 
νομίας δικαιοδοσίας τους. 

ιβ. Οι Επ’θεωρτρ ές Αστυνομίας για το προσωπικό της 
Υπηρεσίας τους και τους Αοτυν. Δ/ντές Νομών δικαιο¬ 
δοσίας τους. 

ιγ. Οι Αστυνομικοί Διευθυντές Νομών για τους 
Υποδ/ντές των Διευθύνσεων, το προσωπικό των Επιτε¬ 
λείων τους, τους Διευθυντές και Διοικητές των Αοτυν. 
Υποδ νσεων και Αστυνομικών Τμημάτων και ισοτίμων 
Υπηρεσιών δικαιοδοσίας τους, καθώς και για το προ¬ 
σωπικό των υφισταμένων τους Υπηρεσιών όταν μετακι¬ 
νείται εκτός της τοπικής αρμοδιότητας αυτών ή και 
εκτός Διευθύνσεως, με την επιφύλαξη των διατάξεων 
ιης παραγράφου 3 του παρόντος άρθρου. 

ιδ. Οι Δ/ντές των Αστυν. Υποδ/νσεω ν και ισοτίμων Υπη¬ 
ρεσιών των Αοτυν. Δ/νσεων για το προσωπικό των Υπη¬ 
ρεσιών τους. 

ιε. Οι Διοικητές Αστυνομικών Τμημάτων και ισοτίμων 
Υπηρεσιών για το προσωπικό των Υπηρεσιών τους και 
των υφιστάμενων τους Υπηρεσιών, (Σταθμοί και Φυλά¬ 
κια) όταν μετακινούνται εντός της τοπικής αρμοδιότη¬ 
τας αυτών. 

2. Για το αστυνομικό προσωπικό των Γενικών Αστυν. 
Δ/νσεων Αττικής και Θεσ/νίκης, αρμόδιοι για την έγκρι¬ 
ση των ημερών εκτέλεσης υπηρεσίας εκτός έδρας είναι 
οι εξής: 


α. Οι Γενικοί Αστυν. Δ/ντές για τους Υποδ/ντές των 
Γ.Α.Δ.. τους αξιωματικούς με βαθμό Αστυν. Διευθυντή 
και Αστυν. Υποδ/ντή, που υπηρετούν στο Επιτελείο 
τους, τους Διευθυντές των υφισταμένων τους Διευθύν¬ 
σεων και για τους αξιωματικούς που εκτελούν υπηρεσία 
Αξιωματικού Επιθεώρησης των Υπηρεσιών της Γ.Α.Δ. 

β. Οι Προϊστάμενοι των Τμημάτων Εσωτερικών Λει¬ 
τουργιών των Γ εν. Αστυν. Δ/νσεων για το υπόλοιπο προ¬ 
σωπικό των Επιτελείων των Γ ενικών Αστυν. Δ/νσεων. 

γ. Οι Διευθυντές των Δ/νσεων Αστυνομίας για τους 
Υποδ/ντές των Δ/νσεων, το προσωπικό των Επιτελείων 
τους, τους Διευθυντές και Διοικητές των υφισταμένων 
τους Υπηρεσιών, καθώς και για το προσωπικό των υφι¬ 
σταμένων τους Υπηρεσιών όταν μετακινείται εκτός της 
τοπικής αρμοδιότητας αυτών ή και εκτός Διευθύνσεως, 
με την επιφύλαξη των διατάξεων της παραγράφου 3 του 
παρόντος άρθρου. 

δ. Οι Δ/ντές των Δ/νσεων Τροχαίας για το προσωπικό 
των Επιτελείων τους, τους Διευθυντές και Διοικητές των 
υφισταμένων τους Υπηρεσιών, καθώς και για το προ¬ 
σωπικό των υφισταμένων τους Υπηρεσιών όταν μετακι¬ 
νείται εκτός της τοπικής αρμοδιότητας αυτών (των υφι¬ 
σταμένων Υπηρεσιών). 

ε. Οι Δ/ντές των Δ/νσεων Αστυνομικών Επιχειρήσεων, 
για το προσωπικό των Υπηρεσιών τους και των υφιστα¬ 
μένων τους Υπηρεσιών. 

στ. Οι Δ/ντές των Δ/νσεων Άμεσης Δράσης για το προ¬ 
σωπικό των Υπηρεσιών τους. 

ζ. Ο Δ/ντής της Δ/νσης Αστυνόμευσης Κρατικού Αε¬ 
ρολιμένα Αθηνών για το προσωπικό της Υπηρεσίας του, 
η. Οι Δ/ντες των Αστυν. Υποδ/νσεων και λοιπών ισοτί¬ 
μων Υπηρεσιών για το προσωπικό των Υπηρεσιών τους. 

θ. Οι Δ/ντές των Διευθύνσεων Ασφαλείας για τους 
Υποδ/ντές Διευθύνσεων Ασφαλείας, τους Προϊσταμέ¬ 
νους των Υποδ/νσεων στις οποίες διαρθρώνονται εσω¬ 
τερικά, τους Διευθυντές των ισοτίμων Υπηρεσιών που 
υπάγονται σ’ αυτές, καθώς και για το προσωπικό των 
υφισταμένων τους Υπηρεσιών, όταν μετακινείται 
εκτός της τοπικής αρμοδιότητας αυτών ή και εκτός Δι- 
ευθύνσεως, με την επιφύλαξη των διατάξεων της παρ. 
3 του παρόντος άρθρου. 

ι. Οι Προϊστάμενοι των Υποδ/νσεων στις οποίες διαρ¬ 
θρώνονται εσωτερικά οι Δ/νεις Ασφαλείας και οι Δ/ντές 
ισοτίμων Υπηρεσιών για το προσωπικό των Υπηρεσιών 
τους. 

ια. Οι Διοικητές Αστυνομικών Τμημάτων και ισοτίμων 
Υπηρεσιών για το προσωπικό των Υπηρεσιών τους και των 
υφισταμένων τους Υπηρεσιών (Σταθμοί και Φυλάκια), 
όταν μετακινούνται εντός της τοπικής αρμοδιότητας αυ¬ 
τών. 

3. Οι μετακινήσεις δυνάμεων για εκτέλεση υπηρεσίας 
εκτός έδρας με δικαίωμα λήψης αποζημίωσης, στις περι¬ 
πτώσεις που προβλέπονται από την παρ. 5 του άρθρου 
50. Ν. 1481/84. όπως τροποποιήθηκε μετά Π.Δ. 159/86, 
95/87 και 161/88, διατάσσονται ως ακολούθως: 

α. Μέχρι 60 άτομα και εντός της περιοχής Αστ. Δ/νοης, 
από τον οικείο Δ/ντή Αστυνομίας, 
β. Μέχρι 120 άτομα και εντός της περιοχής της Επιθε- 

ώρησης Αστυνομίας, από τον οικείο Επιθεωρητή Αστυ¬ 
νομίας. 

γ. Μέχρι 180 άτομα και εντός της περιοχής των Γεν. 
Αστυν. Δ/νσεων και των Γενικών Επιθεωρήσεων Αστυ¬ 
νομίας, από τον οικείο Γεν. Αστυν. Δ/ντή ή Γενικό Επι- 
θεω ρητή αντίστοιχα. 

δ. Άνω των 180 ατόμων και εντός των περιοχών του 
προηγουμένου εδαφίου, από τον Προϊστάμενο του 
Κλάδου Αστυνόμευσης - Ασφάλειας και Τάξης. 

ε. Ανεξαρτήτως αριθμού ατόμων και εκτός της περιο¬ 
χής των Γ ενικών Αστυν. Δ/νσεων και των Γ ενικών Επιθε¬ 
ωρήσεων Αστυνομίας από τον Προϊστάμενο Κλάδου 
Αστυνομίας - Ασφάλειας και Τάξης. 

Άρθρο 5 

Αριθμός ημερών εκτός έδρας 

1. Ως ημέρα εκτός έδρας θεωρείται κάθε ημέρα μετα¬ 
κίνησης του υπαλλήλου από την έδρα του για εκτέλεση 
υπηρεσίας, ανεξάρτητα αν διανυκτερεύει ή επιστρέφει 
αυθημερόν. 

Το ανώτατο όριο ημερών εκτός έδρας κατά μήνα, για 
το οποίο μπορεί να δικαιολογηθεί αποζημίωση στο με¬ 
τακινούμενο για εκτέλεση υπηρεσίας,, αστυνομικό προ¬ 
σωπικό καθορίζεται ως ακολούθως: 

α. Ο Αρχηγός της Ελληνικής Αστυνομίας μέχρι τριά¬ 
ντα (30) ημέρες. 

β. Οι Προϊστάμενοι των Κλάδων μέχρι δέκα πέντε (15) 
μέρες. 

γ. Ο Προϊστάμενος της Υπηρεσίας Π.Σ.ΕΆ. / Υ.Δ.Τ. και 
ο Διευθυντής της Αστυν. Ακαδημίας μέχρι δέκα (10) 
ημέρες. 

δ. Οι Δ/ντές των Δ/νσεων των Κλάδων Υ.Δ.Τ. λοιπών 
αυτοτελών Δ/νσεων και Υπηρεσιών που υπάγονται στο 
Υ.Δ.Τ. και στον Αρχηγό της Ελληνικής Αστυνομίας και οι 
Οικονομικοί Επιθεωρητές μέχρι επτά (7) ημέρες. 

ε. Ο Διοικητής της Σχολής Αστυφυλάκων, οΔ/'ντήςτης 
Υποδ/νσης Τεχνικών Εφαρμογών Βορείου Ελλάδος μέ¬ 
χρι πέντε (5) ημέρες. 

στ. Οι Γενικοί Επιθεωρητές Αστυνομίας, οι Επιθεωρη¬ 
τές Αστυνομίας, οι Γ ενικοί Αστυν. Δ/ντές, οι Δ/ντές των 
ΔΙνσεων των Γενικών Αστυν. Δ/νσεων και οι Αστυν. 
Δ/ντές Νομών, μέχρι δέκα (10) ημέρες. 

ζ. Οι Υποδ/ντές των Γενικών Αστυν. Δ/νσεων και οι 
Υποδ/ντές των Δ/νσεων των Γενικών Αστυνομικών Διευ¬ 
θύνσεων μέχρι έξι (6) ημέρες. 

η. Οι Υποδ/ντές των Αστυν. Δ/νσεων των Νομών, οι 
Δ/ντές των Αστυν. Υποδ/νσεων και των Υποδ/νσεων 
Ασφαλείας, οι Δ/ντές των Υποδ/νσεων Αστυνομίας, οι 
Δ/ντές των Υποδ/νσεων Μεταγωγών Δικαστηρίων Αθη¬ 
νών και Θεσ/νίκης και οι Προϊστάμενοι των εσωτερικών 
Υποδ/νσεων των Δ/νσεων Ασφαλείας μέχρι έξι (6) ημέ- 
ρες. 

θ. Οι Διοικητές Αστυνομικών Τμημάτων Περιφέρειας, 
Αστυν. Τμημάτων και Τμημάτων Ασφαλείας, Ναρκωτι¬ 
κών, Τροχαίας, Τουριστικής Αστυνομίας, Αγορανομίας 
και Συνοριακής Φύλαξης μέχρι έξι (6) ημέρες. 

ι. Το προσωπικό των Αστυν. Τμημάτων, Σταθμών και 
Φυλακίων, εκτός από τους Διοικητές των Αστυν. Τμημά¬ 
των, όταν μετακινείται για εκτέλεση υπηρεσίας εκτός 


έδρας εντός των ορίων της περιοχής της Υπηρεσίας 
τους, ημέρες δύο (2). 

Εφόσον όμως διαταχθούν κινήσεις εντός και εκτός 
της περιοχής της Υπηρεσίας του, ανεξαρτήτως σειράς 
πραγματοποίησης αυτών δεν θα υπερβαίνουν πς τέσ¬ 
σερις (4) ήμερες, κατ’ ανώτατο όριο. 

ια. Το προσωπικό που μετακινείται για εκτέλεση υπη¬ 
ρεσίας διαβατηριακού και συναλλαγματικού ελέγχου 
σε σιδηρόδρομο ή πλοίο και ενεργεί τον έλεγχο εν κινή¬ 
σει ή εν πλώ, καθώς και το προσωπικό των Συνεργείων 
Ελέγχου Μέτρων και Σταθμών και λοιπών Μετρικών Μο¬ 
νάδων, μονο κατά τη διάρκεια της εξελεγκτικής περιό¬ 
δου μέχρι δέκα (10) ημέρες. 

ιβ. Οι Υπασπιστές και οι συνοδοί ασφαλείας του Αρ 
χηγού, των Προϊσταμένων των κλάδων, των Γενικών 
Αστυνομικών Δ/ντών, των Γενικών Επιθεωρητών Αστυ¬ 
νομίας και των Επιθεωρητών Αστυνομίας, ημέρες τό¬ 
σες, όσες και οι Αξιωματικοί με τους οποίους μετακι¬ 
νούνται. 

ιγ. Όσοι οδηγοί αυτοκινήτων, που χρησιμοποιούνται 
για τη μετακίνηση Αξιωματικών που μετακινούνται λόγω 
θέσεως για εκτέλεση υπηρεσίας εκτός έδρας πέραν 
των τεσσάρων (4) ημερών το μήνα, ημέρες τόσες, όσες 
και οι Αξιωματικοί, με τους οποίους μετακινούνται. 

ιδ. Οι Αξιωματικοί που εκπαιδεύονται στη Σχολή Εθν. 
κής Αμύνης και την Ανώτερα Σχολή Πολέμου, πενήντα 
(50) ήμερες, συνολικά, καθ’ όλη τη διάρκεια της Εκπαι¬ 
δευτικής περιόδου. 

ιε. Οι Αστυνομικοί οι ορισμένοι με απόφαση ως συνο¬ 
δοί ασφαλείας βουλευτών συνολικό ογδοντα (30) ημέ¬ 
ρες το έτος. 

ιστ. Οι Αστυνομικοί συνοδοί ασφαλείας δικαστικών 
μέχρι τέσσερις (4) ημέρες. 

ιζ. Το προσωπικό των Ενοπλων Δυνάμεων, της Ελλη ¬ 
νικής Αστυνομίας και του Πυροσβεστικού Σώματος που 
υπηρετεί στην Υπηρεσία Π.Σ.ΕΆ./ Υ.Δ.Τ , μέχρι τέσσε¬ 
ρις (4) ημέρες. 

ιη. Όλοι οι μη ειδικά αναφερόμενοι μέχρι τέσσερις = 4) 
ημέρες. 

2. Δεν υπόκεινται στους παραπάνω περιορισμούς και 
δικαιολογούν αποζημίωση για όλες τις ημέρες εκτέλε¬ 
σης υπηρεσίας εκτός έδρας, χωρίς προσμέτρηση για τη 
συμπλήρωση του ανώτατου ορίου των δικαιούμενων 
ημερών κατά μήνα, για κινήσεις που έπονται χρονολο¬ 
γικά, οι παρακάτω: 

α. Οι εκτελούντες υπηρεσία μεταγωγής υποδ'κων. 
καταδίκων, λοιπών προσώπων και επαναπροώθησης 
λαθρομετανασπόν. 

β. Οι διατιθέμενοι σε υπηρεσία Ασφάλειας Προέδρου 
Δημοκρατίας, Επισήμων Προσώπων και τ έως Προέ¬ 
δρων Δημοκρατίας. 

γ. Οι διατιθέμενοι σε υπηρεσία Φρουράς εκλογικών 
τμημάτων. 

δ. Οι συνοδοί ασφάλειας του Προέδρου της Δημο¬ 
κρατίας, του Προέδρου της Κυβτ.ρνήσεως, του Αρχη¬ 
γού της Αξιωματικής Αντιπολίτευσης, το)ν Υπουργών 
των Υφυπουργών και των Αρχηγών των αναγνωρισμέ¬ 
νων στη Βουλή κομμάτων, εφόσον συνοδεύουν αυτούς 
στις μετακινήσεις τους. 

ε. Οι Υπασπιστές, οι οδηγοί και οι συνοδοί ασφάλειας 
του Υπουργού, του Υφυπουργού και του Γενικού Γραμ- 
ματέα του Υπουργείου Δημόσιας Τάξης όταν συνοδεύ¬ 
ουν αυτούς στις περιοδείες τους. 

3. Κατά τον υπολογισμό των προβλεπομένων κατ’ 
ανώτατο όριο ημερών το μήνα, δεν λαμβάνονται υπόψη 
οι ημέρες της εκτός έδρας παραμονής για: 

α. Αποσπάσεις κάτω των έξι (6) μηνών, μέχρι τέσσερις 
(4) ημέρες το μήνα. 

β. Συμμετοχή σε Συμβούλια Κρίσεως και Επιτροπές, 
γ. Παραπομπή σε Υγειονομικές ή άλλες Επιτροπές, 
δ. Είσοδο σε Νοσοκομείο, εκτός από τις ημέρες νο¬ 
σηλείας ή εξέτασης αυτού και επανόδου στη θέση του. 
ε. Συμμετοχή σε Πειθαρχικά Συμβούλια, 
στ. Εμφάνιση σε Δικαστήρια, Ανακριτικές Αρχές ή 
Ανακριτικά Συμβούλια των μαρτύρων ή κατηγορουμέ¬ 
νων, για υπόθεση που έχει σχέση με την υπηρεσία. 

ζ. Συμμετοχή σε εξετάσεις ή διαγωνισμούς ή σε αθλη¬ 
τικούς ή άλλους αγώνες που γίνονται με πρωτοβουλία 
της υπηρεσίας, πλην των εισιτηρίων εξετάσεων στις πα¬ 
ραγωγικές σχολές. 

η. Συμμετοχή σε συσκέψεις στην έδρα προϊσταμένης 
Αρχής, για ενημέρωση σε υπηρεσιακά θέματα ή λήψη 
διαταγών. 

θ. Προσωρινή μετακίνηση στην έδρα της προϊσταμέ- 
νης Αρχής, επειδή ενεργείται σε βάρος του μετακινηθέ- 
ντος ποινική ή διοικητική εξέταση. 

Σε περίπτωση καταδίκης ή πειθαρχικού ελέγχου του 
μετακινηθέντος, δικαιολογούνται μόνο οι ημέρες πο¬ 
ρείας, μικροδαπάνες, εισιτήρια και κόμιστρα. 

ι. Εμφάνιση σε Σχολές ή Κέντρα εκπαίδευσης ή με¬ 
τεκπαίδευσης, για εκπαίδευση ή ακρόαση μαθημάτων. 

ια. Το αυτό ισχύει και για τους οδηγούς των υπηρε¬ 
σιακών αυτοκινήτων που μετακινήθηκαν στις ανωτέρω 
περιπτώσεις (εδ. α έως και ι). 

4. Ύστερα από αιτιολογημένες και ιεραρχικά υποβαλ¬ 
λόμενες προτάσεις στη Δ/νση Οικονομικών/Υ.Δ.Τ. είναι 
δυνατή η έγκριση ημερών εκτέλεσης εκτός έδρας, με 
δικαίωμα αποζημίωσης, πλέοντων καθοριζομένων στην 
παράγραφο 1 του παρόντος άρθρου ανωτάτων ορίων. 
Την έγκριση αυτή παρέχει: 

α. Ο Γενικός Γραμματέας του Υπουργείου Δημόσιας 
Τάξης για το προσωπικό της Υπηρεσίας Π.Σ.Ε.Α./Υ.Δ.Τ. 

β. Ο Αρχηγός της Ελληνικής Αστυνομίας για τους 
Αντιστράτηγους που προΐστανταιτων Κλάδων. 

γ. Ο Προϊστάμενος Κλάδου Διοικητικής Υποστήριξης 
για το αστυνομικό προσωπικό των Κεντρικών και Περι¬ 
φερειακών Υπηρεσιών του Υπουργείου Δημόσιας Τά¬ 
ξης πλην της Υπηρεσίας Π.Σ.Ε.Α./Υ.Δ.Τ. 

Άρθρο 6 

Περιπτώσεις μετακινήσεων που δικαιολογούν 
οδοιπορικά έξοδα εκτέλεσης υπηρεσίας 

1. Το προσωπικό που διατελεί σε απόσπαση ή προ¬ 
σωρινή μετακίνηση για χρονικό διάστημα μέχρι έξι (6) 
μήνες δικαιολογεί οδοιπορικά έξοδα εκτέλεσης υπη¬ 
ρεσίας εκτός έδρας, τέσσερις (4) ημέρες το μήνα, κι 
επιπλέον τις ημέρες ταξιδιού. Αν όμως επακολουθήσει 
τοποθέτηση, τότε για το μήνα που πραγματοποιείται η 
τοποθέτηση καμία αποζημίωση δεν δικαιολογείται αλ¬ 


λά οδοιπορικά έξοδα μετάθεσης. Στην περίπτωση που 
η μετάθεση στον τόπο της απόσπασης έγινε με έξοδα 
δικά τους, τότε και για το μήνα που πραγματοποιείται η 
τοποθέτηση δικαιολογείται αποζημίωση εκτός έδρας 
για τέσσερις (4) ημέρες. 

Για τον υπολογισμό των δικαιουμένων τεσσάρων (4) 
ημερών κατά μήνα απαιτείται απόσπαση 30 ημερών. Γ ια 
απόσπαση μικρότερη των 30 ημερών η δικαιολογημένη 
αποζημίωση υπολογίζεται ως εξής: πολλαπλασιάζεται 
ο αριθμός των ημερών με τον αριθμό 4 και το γινόμενο 
διαιρείται με τον αριθμό 30 (185/5.4.83 Γνωιιοδότηση 
του Ελεγκτικού Συνεδρίου). Όμοια αντιμετωπίζονται 
και οι προσωρινές μετακινήσεις εφόσον επακολουθεί 
τοποθέτηση. 

2. Το προσωπικό της Ελληνικής Αστυνομίας που δια¬ 
τίθεται για εξωτερική φρούρηση των φυλακών, αν μεν 
αποσπάται για διάστημα μέχρι έξι (6) μηνών, δικαιολο¬ 
γεί αποζημίωση εκτός έδρας, έξι (6) ημέρες το μήνα και 
επιπλέον τις ημέρες ταξιδιού. 

Αν όμως η απόσπαση γίνει για χρονικό διάστημα με¬ 
γαλύτερο των έξι (6) μηνών, τότε δικαιολογεί μόνο τα 
έξοδα μετάθεσης για μετάβαση. 

3. Το προσωπικό που αποσπάται για εκτέλεση υπηρε¬ 
σίας στα μεταβατικά αποσπάσματα που συγκροτούνται 
σύμφωνα με τις προύποθέσειςτου άρθρου 55 του Π.Δ. 
141/91 και το προσωπικό που υπηρετεί στις Ειδικές 
Αστυνομικές Υπηρεσίες Δίωξης Εγκληματικότηταςι δι¬ 
καιολογεί δώδεκα (12) ημέρες το μήνα, κι επιπλέον τις 
ημέρες ταξιδιού. 

4. Οι μετακινούμενοι με Ι.Χ.Ε. αυτοκίνητα, όταν συ¬ 
ντρέχουν οι προϋποθέσεις του άρθρου 8 παρ. 3 εδαφ. ε 
της απόφασης αυτής δικαιολογούν αντί για αντίτιμο ει¬ 
σιτηρίου, ποσοστό ίσο προς το 0,15 της ισχύουσας κά¬ 
θε φορά τιμής του λίτρου της κοινής ή αμόλυβδης βεν¬ 
ζίνης κατά χιλιόμετρο. 

Εάν κατά την κίνηση αυτή χρησιμοποιηθεί και πορ¬ 
θμείο, τότε η καλυπτόμενη με το πορθμείο διαδρομή 
αφαιρείται από τα διανυθέντα χιλιόμετρα και δικαιολο¬ 
γείται γι’ αυτή ο ναύλος του οχήματος και το αντίτιμο 
του εισιτηρίου του κινουμένου αστυνομικού. 

5. Το προσωπικό της Ελληνικής Αστυνομίας, που μετα¬ 
κινείται εκτός έδρας για εκτέλεση υπηρεσίας που ανάγε¬ 
ται στην αρμοδιότητα άλλων Υπουργείων ή Αρχών, δικαι¬ 
ούται οδοιπορικών κ.λ.π. εξόδων και αποζημίωση εκτός 
έδρας, σε βάρος του προϋπολογισμού του Υπουργείου ή 
Αρχής, για λογαριασμό των οποίων διατάχθηκε η μετακί¬ 
νηση, με εξαίρεση τις χρηματαποστολές Δημοσίων Υπη¬ 
ρεσιών (Άρθρο 157, παρ.θΠ.Δ. 141/91). 

6. Οι εξερχόμενοι από τις Σχολές Αστυφ/κες, δικαιού¬ 
νται οδοιπορικά έξοδα εκτέλεσης υπηρεσίας (ημερήσια 
αποζημίωση, εισιτήρια, μικροδαπάνες), ως και δαπάνες 
μεταφοράς αποσκευών μέχρι εκατό (100) κιλά, (άρθρο 
1 Ν.Δ. 588/70). 

Τις δαπάνες αυτές δικαιούνται μέχρι τον τόπο της 
Υπηρεσίας στην οποία οριστικά τοποθετούνται. 

7. Οι απολυόμενοι κατώτεροι αστυνομικοί υπάλληλοι, 
μετά την εκπλήρωσή της κατά Νόμο αναληφθείσας εθε¬ 
λούσιας υποχρέωσης, ως και οι συμπληρώσαντες τα 
2/3 αυτής (Σχετ. άρθρο 6 Ν. 1339/1983), οι δόκιμοι 

αστυφύλακες, που δεν κρίνονται κατά νόμο κατάλληλοι 
για περαιτέρω παραμονή, δικαιούνται οδοιπορικά έξο¬ 
δα εκτέλεσης υπηρεσίας για την μετάβαση στον τόπο 
της οριστικής τους διαμονής, ως και δαπάνη μεταφο¬ 
ράς αποσκευών μέχρι εκατό (100) κιλά. 

8. Οι εξερχόμενοι των Νοσοκομείων και οι παραπε- 
μπόμενοι στις Υγειονομικές Επιτροπές, που παίρνουν 
άδεια (όχι μακρά),.δικαιούνται βασικά οδοιπορικά έξο¬ 
δα εκτέλεσης υπηρεσίας για τη μετακίνησή τους από 
τον τόπο, που εδρεύει το Νοσοκομείο ή η Υγειονομική 
Επιτροπή, μέχρι τον τόπο της οριστικής τους Υπηρε¬ 
σίας. 

Εάν η αναρρωτική άδεια διανυθεί σε άλλο τόπο, ανα¬ 
γνωρίζεται μεν η σχετική δαπάνη, αλλά δεν μπορεί να εί¬ 
ναι μεγαλύτερη από εκείνη, που απαιτείται για μετακί¬ 
νηση από την έδρα του Νοσοκομείου ή της Υγειονομι¬ 
κής Επιτροπής, στην Υπηρεσίας τους. 

9. Το προσωπικό της Ελληνικής Αστυνομίας δεν δικαι¬ 
ολογεί οδοιπορικά έξοδα εκτέλεσης υπηρεσίας, εφο- 
σον διαμένει και σιτίζεται στις εγκαταστάσεις των παιδι¬ 
κών εξοχών. 

10. Οι διοικούντες Αξιωματικοί προγραμματίζουν τις 
κινήσεις τους για κάθε μήνα, μέσα στο ανώτατο προ- 
βλεπόμενο από την παρούσα όριο ημερών, με τέτοιο 
τρόπο, ώστε να αφήνεται αριθμός ημερών για κάλυψη 
κινήσεων έκτακτης αναγκαιότητας, μέχρι τις τελευταίες 
ημέρες του μήνα και αυτό, για να μην υπάρχουν υπερ¬ 
βάσεις των ανωτάτων ορίων και να αντιμετωπίζονται με 
επιτυχία τα υπηρεσιακά θέματα, που ανακύπτουν. 

Οι ημέρες εκτός έδρας στις περιπτώσεις αναπλήρω- 
σης Δ/τών Υπηρεσιών, δεν θα υπερβαίνουν το σύνολο 
των δικαιουμένων ημερών θέσης και από τους δύο, 
(αναπληρωτής και αναπληρούμενος) και με την προϋ¬ 
πόθεση ότι, οι δικαιολογούμενες ημέρες του αναπλη¬ 
ρωτή τον ίδιο μήνα, δεν θα υπερβαίνουν τις ημέρες που 
δικαιούται ο αναπληρούμενος. 

Αναπληρωτές Διοικητών Υπηρεσιών, που δικαιούνται 
μικρότερο αριθμό ημερών από τον αναπληρούμενο, δεν 
μπορούν να συμπλήρώσουν το αριθμητικά μεγαλύτερο 
ανώτατο όριο ημερών αυτού, με υπηρεσίες που εκτε- 
λούν μεταγενέστερα, τον ίδιο μήνα, στην οργανική τους 
θέση. 

Τα ίδια ισχύουν και για τους οδηγούς που χρησιμο¬ 
ποιούνται για τη μεταφορά των ανωτέρω προσώπων, 
ως και για τους συνοδούς και Υπασπιστές, όπου προ- 
βλέπονται αυτοί. 

Άρθρο 7 

Τρόπος δικαιολόγησης οδοιπορικών εξόδων 

1. Τα οδοιπορικά έξοδα εκτέλεσης υπηρεσίας του με- 
τακινουμένου εκτός έδρας για εκτέλεση εξωτερικών 
υπηρεσιών προσωπικού της Ελληνικής Αστυνομίας 
αναγνωρίζονται με τα εξής δικαιολογητικά: 

α. Έντυπη αναφορά-πίνακας σε τρί (3) αντίτυπα, που 
θα υπογράφεται από τον Διοικητή και το δικαιούχο και 
θα περιέχει τα στοιχεία ταυτότητας του τελευταίου, 
τους τόπους αναχώρησης και μετάβασης, τη χρονολο¬ 
γία μετακίνησης, τις χιλιομετρικές αποστάσεις, αν προ- 
εξοφλήθηκε ή όχι το υπόμνημα και λοιπά στοιχεία για 


τον επωφελή έλεγχο προς διασφάλιση του Δημοσίου 
Χρήματος και την εξαγωγή στατιστικών στοιχείων. 

Η έντυπη αναφορά-πίνακας θα θεωρείται και σαν εξο- 
φλητική απόδειξη, για τ’ αναγραφόμενα σ’ αυτήν χρη¬ 
ματικά ποσά, ως και τη δικαιούμενη ημερήσια αποζη¬ 
μίωση εκτός έδρας των αναγραφόμενων στον πίνακα 
ημερών, όπως αυτή θα εξάγεται μηχανογραφικά. 

Τα ανωτέρω στοιχεία είναι δυνατό να αναγράφονται 
σε καταστάσεις, που θα υποβάλλονται κάθε μήνα από 
τις Υπηρεσίες που μετακινούν προσωπικό, στη Διεύ¬ 
θυνση Ελεγκτηρίου Δαπανών, μαζί με δικαιολογητικά 
των μετακινουμένων χωρίς πίνακες. 

β. Πρωτότυπο φύλλο πορείας ή ισοδύναμο δικαιολο- 
γητικό, στο οποίο θα συντάσσεται από τον μετακινηθέ- 
ντα υπεύθυνη δήλωση, από την οποία θα προκύπτει η 
μετακίνηση που έγινε, η διάρκεια παραμονής αυτού 
εκτός έδρας και ο τόπος μετάβασης. 

γ. Κεκυρωμένο αντίγραφο διαταγής μετακίνησης ή 
εγκριτικής διαταγής. 

Στις περιπτώσεις μετακινήσεων, κατόπιν προηγούμε¬ 
νης διαταγής προϊσταμένης και αρμόδιας Αρχής, αντί 
εγκριτικής διαταγής επισυνάπτεται βεβαίωση του Διοι¬ 
κητή Αξιωματικού, στην οποία μνημονεύεται ονομαστι¬ 
κά το προσωπικό που μετακινήθηκε, ο αριθμός ημερών 
παραμονής αυτού εκτός έδρας, το μέσο μετακίνησης 
και αν οι ημέρες εκτός έδρας με αποζημίωση είναι μέσα 
στις ημέρες που αυτό δικαιούται κάθε μήνα. 

δ. Αποδείξεις καταβολής του αντιτίμου εισιτηρίου ή 
ναύλων και απόκομμα εισιτηρίου στο οποίο αναγράφε¬ 
ται το ονοματεπώνυμο του δικαιούχου και η διαδρομή 
που κινήθηκε. 

ε. Το δελτίο παροχής υπηρεσιών ξενοδοχείου πρέπει 
να είναι απαραιτήτως ατομικό. 

Κατ’ εξαίρεση δύναται να είναι και ομαδικό στην περί¬ 
πτωση που δικαιούχοι είναι της αυτής υπηρεσίας, δια¬ 
μένουν τις ίδιες ημερομηνίες και δικαιολογούν τον ίδιο 
αριθμό εκτός έδρας. 

Στα παραπάνω δελτία παροχής υπηρεσιών, που πρέ¬ 
πει να είναι πρωτότυπα και διάτρητα, θα περιλαμβάνο¬ 
νται τα ακόλουθα στοιχεία: 

Τίτλος ξενοδοχείου, ονοματεπώνυμα δικαιούχων, 
ημερομηνίες διαμονής αναλυτικά π.χ. 21, 22, 23 και 24- 
6-1996 και υπογραφή του ξενοδόχου. 

στ. Για μετακινήσεις αστυνομικού προσωπικού προς 
μεταφορά σπλάχνων και λοιπών πειστηρίων, απαιτείται 
μόνο η επισύναψη εγκριτικής διαταγής υποδ. 058, του 
οικείου Αστυν. Δ/ντή. 

2. Για τις παρακάτω περιπτώσεις απαιτούνται ακόμη 
τα εξής δικαιολογητικά: 

α. Για μετακίνηση προς είσοδο σε Νοσοκομείο, θεώ¬ 
ρηση στο φύλλο πορείας ή άλλο στοιχείο (αντίγραφο ει¬ 
σιτηρίου κ.λ.π.) από το οποίο να προκύπτει ημερομηνία 
εισόδου και εξόδου. 

β. Γ ια εμφανίσεις σε οποιοδήποτε ποινικό Δικαστήριο 
ή Ανακριτική Αρχή κατηγορουμένων ή μαρτύρων, πρω¬ 
τότυπο κλητήριο θέσπισμα ή κλήση με την ένδειξη ότι η 
κλήτευση γίνεται βάση του άρθρου 215 παρ. 3 του 
ισχύοντος Κ.Π.Δ., όπου αυτό απαιτείται και βεβαίωση 
του Γραμματέα του Δικαστηρίου από την οποία να προ- 

κύπτει η εμφάνιση, εξέταση, η ώρα περαίωσης αυτής 
και ότι η υπόθεση για την οποία κλητεύθηκε ο μάρτυρας 
ή κατηγορούμενος ανάγεται στο υπηρεσιακό καθήκον, 
σύμφωνα με την υπ αριθμ. 33511978 Γνωμοδότηση του 
Νομικού Συμβουλίου του Κράτους. 

Η αθώωση, απαλλαγή ή καταδίκη αποδεικνύεται με 
αμετάκλητη απόφαση του Δικαστηρίου. 

Σε περίπτωση καταδίκης δικαιολογούνται μόνο τα 
πραγματικό έξοδα (εισιτήρια-κόμιστρα). 

γ. Για εμφανίσεις σε Ανακριτικά Συμβούλια, κλήση 
Προέδρου του Συμβουλίου, βεβαίωση αυτού ή άλλο 
στοιχείο από το οποίο να προκύπτει η εμφάνιση, εξέτα¬ 
ση και ώρα περαίωσης αυτής, ως και η τελική απόφαση 
του οικείου Αρχηγού, από την οποία να προκύπτει η μη 
επιβολή πειθαρχικής ποινής. 

Οι τιμωρούμενοι με οποιαδήποτε πειθαρχική ποινή δι¬ 
καιολογούν μόνον τα πραγματικά έξοδα (εισιτήρια-κό- 
μιστρα). 

δ. Για συμμετοχή σε Συμβούλια, Επιτροπές, συσκέ¬ 
ψεις, εξετάσεις διαγωνισμούς, αθλητικούς ή άλλους 
αγώνες με πρωτοβουλία της Υπηρεσίας κ.λ,π. βεβαίω¬ 
ση ή θεώρηση στο φύλλο πορείας της αρμόδιας Υπη¬ 
ρεσίας από την οποία να προκύπτει η συμμετοχή και η 
χρονική διάρκεια. 

Στην περίπτωση αυτή περιλαμβάνονται και οι Επιτη¬ 
ρητές σε εξετάσεις διαγωνισμούς, ο Αρχηγός της απο¬ 
στολής, ο προπονητής της ομάδας, ως και κάθε άλλο 
μέλος της αποστολής. 

ε. Για κινήσεις με ιδιόκτητα επιβατηγά αυτοκίνητα βε¬ 
βαίωση του Δ/τή Αξιωματικού από την οποία να προκύ¬ 
πτει η αιτία χρησιμοποίησης ιδιόκτητου αυτοκινήτου 
για τη μετακίνηση, η τιμή του λίτρου της κοινής ή αμό¬ 
λυβδης βενζίνης, δήλωση του μετακινηθέντος στην 
οποία να δηλώνεται η χρησιμοποίηση ιδιόκτητου αυτο¬ 
κινήτου και ο αριθμός κυκλοφορίας του και τέλος βε¬ 
βαίωση χιλιομετρικής απόστασης του αρμόδιου φορέα. 

3. Διαταγές μετακίνησης εκτός έδρας που έχουν το 
χαρακτηρισμό ΑΠΟΡΡΗΤΕΣ ή ΑΚΡΩΣ ΑΠΟΡΡΗΤΕΣ, 
δεν επισυνάπτονται στα δικαιολογητικά των υπομνημά¬ 
των οδοιπορικών εξόδων αλλά αντί αυτών επισυνάπτε¬ 
ται βεβαίωση των Δ/των Αξ/κών, στην οποία αναγράφο¬ 
νται οι αριθμοί πρωτοκόλλου των διαταγών αυτών και ο 
χαρακτηρισμός τους. 

4. Εγκριτική διαταγή υποδ. 058 για δικαιολόγηση ημε¬ 
ρήσιας αποζημίωσης εκτός έδρας, επισυνάπτεται, ανε¬ 
ξαρτήτως αν η μετακίνηση έγινε με πάγια διάταξη Νό¬ 
μου ή με προηγούμενη Δ/γή μετακίνησης, εφόσον (στη 
δεύτερη περίπτωση) δεν επισυνάπτεται βεβαίωση, 
υποδ. 059. 

Η εγκριτική διαταγή υποδ. 058 και η βεβαίωση υποδ. 
059 να εκδίδονται μετά την τελευταία ημέρα εκάστου 
μηνός. 

5. Εκτός όλων των ανωτέρω δικαιολογητικών η Διεύ¬ 
θυνση Ελεγκτηρίου Δαπανών, δύναται να ζητήσει και 
οποιοδήποτε άλλο δικαιολογητικά, αναγκαίο για τη δια¬ 
σφάλιση των συμφερόντων του Δημοσίου και τον έλεγ¬ 
χο της συγκεκριμένης δαπάνης. 

6. Τα υπομνήματα θα υποβάλλονται στη Διεύθυνση 
Ελεγκτηρίου Δαπανών από Υπηρεσίες επιπέδου αστυ¬ 


νομικού Τμήματος και ανώτερες το πρώτο δεκαήμερο 
κάθε μήνα. 

Άρθρο 8. 

Ημερήσια αποζημίωση - Δαπάνες διανυκτέρευσης, 

1. Το ύψος της ημερήσιας αποζημίωσης για εκτέλεση 
υπηρεσίας εκτός έδρας, καθώς και οι δαπάνες διανυ- 
κτέρευσης καθορίζονται με τον ισχύοντα εκάστοτε νό¬ 
μο περί κάλυψης δαπανών μετακινουμένων υπαλλήλων 
εντός και εκτός Επικράτειας και αναπροσαρμόζονται με 
απόφαση του Υπουργού Οικονομικών. 

Η αποζημίωση αυτή δεν μπορεί να είναι μικρότερη ή 
μεγαλύτερη από το καθοριζόμενο κάθε φορά κατώτατο 
ή ανώτατο όριο αποζημίωσης των δημοσίων υπαλλή¬ 
λων και στρατιωτικών αντίστοιχα. 

2. Για την ημέρα επιστροφής η αποζημίωση υπολογί¬ 
ζεται στο 1/3 της δικαιουμένης. Το ίδιο ισχύει και για 
τους αυθημερόν επανερχομένους. 

3. Ομοίως το 1/3 της δικαιούμενης ημερήσιας αποζη¬ 
μίωσης δικαιολογούν οι εκτελούντες υπηρεσία εκτός 
έδρας και επανερχόμενοι εντός του αυτού υπηρεσια¬ 
κού δώρου (αλλαγής, βάρδιας),ανεξάρτητα αν λήγει 
ημερολογιακά την επομένη ημέρα. 

Άρθρο 9. 

Συγκοινωνιακά μέσα - Χρησιμοποιούμενες θέσεις, 

1. Το προσωπικό της Ελληνικής αστυνομίας κατά τις 
μετακινήσεις του εκτός έδρας για εκτέλεση υπηρεσίας 
χρησιμοποιεί τα συνήθη μέσα συγκοινωνίας και δικαι¬ 
ούται τις θέσεις, κατά βαθμούς, που δικαιούνται και οι 
στρατιωτικοί των αντιστοίχων βαθμών, όπως ορίζεται 
από τις διατάξεις του άρθρου 9 Π.Δ. 200/1993. 

2. Οι Αστ/κες μπορούν να ταξιδεύουν σε θέση ανώτε¬ 
ρη της δικαιούμενης εφόσον καταβάλλουν με δικά τους 
χρήματα τη διαφορά της τιμής του εισιτηρίου, μεταξύ 
της θέσης που δικαιούνται και της θέσης που επιλέγουν 
να ταξιδέψουν. 

3. Η χρησιμοποίηση αεροπορικού μέσου συγκοινω¬ 
νίας από τους Αστυφύλακες επιτρέπεται, ύστερα από 
έγκριση των αρμοδίων για την έγκριση της εκτέλεσης 
υπηρεσίας εκτός έδρας. Η έγκριση μπορεί να δοθεί και 
εκ των υστέρων στις εξής περιπτώσεις: 

α. Όταν πρόκειται για μετακίνηση βαριά ασθενών ή 
τραυματιών και των συνοδών τους. 

β. Όταν πρόκειται για μετακίνηση για την αντιμετώπι¬ 
ση εκτάκτων, επειγουσών και σοβαρών αναγκών τάξης 
και ασφάλειας ή εκτέλεση υπηρεσίας συνοδού ασφά¬ 
λειας Επισήμων Προσώπων και Βουλευτών. 

γ. Όταν δεν υπάρχει άλλο μέσο συγκοινωνίας πρό¬ 
σφορο για την έγκαιρη μετακίνηση. 

4. Η εξ ολοκλήρου μίσθωση αυτ/των ή η ναύλωση 
πλωτών μέσων επιτρέπεται, ύστερα από έγκριση της 
Δ/νσης Οικονομικών/Υ.Δ.Τ.. Η έγκριση αυτή μπορεί να 
δοθεί και εκ των υστέρων στις εξής περιπτώσεις: 

α. Για μετακίνηση σε διαδρομή, που δεν εξυπηρετεί¬ 
ται με συγκοινωνιακά μέσα. 

β. Όταν πρόκειται για μετακίνηση δύναμης για την 
αντιμετώπιση εκτάκτων, επειγουσών και σοβαρών ανα¬ 
γκών τάξης και ασφάλειας που δεν συγχωρείται μετακί- 

νηση με τα συνήθη μέσα συγκοινωνίας και δεν διατίθε¬ 
ται για το σκοπό αυτό υπηρεσιακό μέσο. 

γ. Για τη μεταφορά υλικών, που δεν μπορούν να μετα¬ 
φερθούν με τα συνήθη μέσα συγκοινωνίας. 

δ. Για τη μεταφορά προσώπων βαριά ασθενών ή τραυ¬ 
ματιών ύστερα από ιατρική γνωμάτευση. 

5. Αναγνωρίζεται και δικαιολογείται σε βάρος του Δη¬ 
μοσίου το αντίτιμο μίσθωσης υποζυγίου στις περιπτώ¬ 
σεις που για τη μετακίνηση δεν είναι δυνατή η χρησιμο¬ 
ποίηση άλλου μέσου συγκοινωνίας. 

6. Επίσης αναγνωρίζεται και δικαιολογείται σε βάρος 
του δημοσίου η δαπάνη διαπεραίωσης με οχηματαγω¬ 
γά πλοία των υπηρεσιακών αυτ/των καθώς και των 
αυτ/των που έχουν επιταχθεί ή είναι μισθωμένα από το 
δημόσιο και χρησιμοποιούνται από το προσωπικό κατά 
τη μετακίνησή του. 

7. Η χρησιμοποίηση ιδιόκτητων αυτοκινήτων από το 
προσωπικό που μετακινείται για εκτέλεση υπηρεσίας 
εκτός έδρας επιτρέπεται, ύστερα από έγκριση των αρ¬ 
μοδίων που διέταξαν την κίνηση, στις παρακάτω περι¬ 
πτώσεις: 

α. Όταν δεν υπάρχουν μαζικά μέσα συγκοινωνίας και 
δεν χορηγείται από την Υπηρεσία υπηρεσιακό όχημα. 

β. Όταν τα υπάρχοντα μαζικά μέσα συγκοινωνίας δεν 
καλύπτουν αποδεδειγμένα, το χώρο στον οποίο πραγ¬ 
ματοποιείται η κίνηση. 

γ. Όταν εξυπηρετείται το ευρύτερο συμφέρον της 
Υπηρεσίας, κατά την κρίση των αρμοδίων για την έγκρι¬ 
ση της κίνησης. 

δ. Όταν μειώνεται ο χρόνος κίνησης και ο αριθμός 
ημερών εκτός έδρας, κατά την κρίση των αρμοδίων για 
την έγκριση της κίνησης. 

8. Η μεταγωγή κρατουμένων ενεργείται με υπηρεσια¬ 
κά αυτ/τα και σε έλλειψη ή αδυναμία με τα συνήθη συ¬ 
γκοινωνιακά μέσα. Η μεταγωγή με πλοίο ή σιδηρόδρο¬ 
μο πραγματοποιείται σε ιδιαίτερο διαμέρισμα ή καμπί¬ 
να, απομονωμένο από τους λοιπούς επιβάτες. 

Στην περίπτωση αυτή δικαιολογούνται για τους μετα- 
γωμένους και τους συνοδούς, εισιτήρια που αντιστοι¬ 
χούν στο ιδιαίτερο διαμέρισμα ή την καμπίνα. Οι συνο¬ 
δοί κατά την επιστροφή τους ταξιδεύουν στη θέση του 
βαθμού τους. Η μεταγωγή με αεροπορικά μέσα επιτρέ¬ 
πεται σε εξαιρετικές περιπτώσεις και ύστερα από έγκρι¬ 
ση του προϊσταμένου του Κλάδου Τάξης και Ασφάλειας 
ή του νόμιμου αναπληρωτή του. 

Άρθρο 10. 

Μικροδαπάνες ταξιδιού. 

1. Οι μικροδαπάνες ταξιδιού καθορίζονται σε ποσο¬ 
στό, που υπολογίζεται επί του αντιτίμου των εισιτηρίων 
ως εξής: 

α. Σε ποσοστό 30% προκειμένου για θαλάσσια μέσα 
μεταφοράς. 

β. Σε ποσοστό 20% προκειμένου για χερσαία μέσα με¬ 
ταφοράς. 

γ. Σε ποσοστό 10% προκειμένου για αεροπορικά μέσα 
μεταφοράς. 

2. Οι ταξιδεύοντες δωρεάν ή με μειωμένη τιμή εισιτη¬ 
ρίου, με τα μαζικά μέσα συγκοινωνίας, δικαιούνται το 


ποσοστό μικροδαπανών, που υπολογίζεται ολόκληρο 
στην κανονική τιμή του εισιτηρίου. 

3. Δεν δικαιούνται μικροδαπανών ταξιδιού οι μετακι¬ 
νούμενοι με υπηρεσιακό αυτοκίνητο. 

ΚΕΦΑΛΑΙΟ Γ’ 

ΟΔΟΙΠΟΡΙΚΑ ΕΞΟΔΑ ΜΕΤΑΘΕΣΗΣ 
Αρθρο 11. 

Προϋποθέσεις δικαιολόγησης εξόδων μετάθεσης, 

1. Το προσωπικό της Ελληνικής Αστυνομίας ως και τα 
μέλη των οικογενειών του, δικαιολογεί σε βάροςτου Δη¬ 
μοσίου, οδοιπορικά έξοδα μετάθεσης, δηλαδή μετακί¬ 
νησης και εγκατάστασης με τις προϋποθέσεις που ορί¬ 
ζονται στις διατάξεις των άρθρων 3,4,5 και 6 Π.Δ. 
200/93. 

2. Ο συντελεστής χιλιομετρικής απόστασης καθορί¬ 
ζεται σε πέντε μονάδες για αποστάσεις μέχρι εκατό 
(100) Χιλιόμετρα, που προσαυξάνεται κατά: 

α. Μία (1) μονάδα ανά ΙΟΟάδα χιλιομέτρων, για απο¬ 
στάσεις από 101 μέχρι 600 χιλιόμετρα. 

β. Δύο (2) μονάδες ανά ΙΟΟάδα χιλιομέτρων, για απο¬ 
στάσεις από 601 μέχρι 800 χιλιόμετρα. 

γ. Τρεις (3) μονάδες ανά ΙΟΟάδα χιλιομέτρων, για 
αποστάσεις από 801 και άνω χιλιόμετρα. 

Σε περίπτωση που η μετακίνηση περιλαμβάνει και θα¬ 
λάσσια διαδρομή, ο παραπάνω συνολικά εξαγόμενος 
συντελεστής, προσαυξάνεται κατά δύο (2) μονάδες, 
ανά ΙΟΟάδα χιλιομέτρων θαλάσσιας διαδρομής. Η ρύθ¬ 
μιση αυτή δεν αφορά τις θαλάσσιες διαδρομές που εί¬ 
ναι κάτω των δέκα (10) ναυτικών μιλίων κι εξυπηρετού¬ 
νται με τοπικά πορθμεία. 

Για τον υπολογισμό του συντελεστή χιλιομετρικής 
απόστασης, τμήμα εκατοντάδας χιλιομέτρων λογίζεται 
ως ακέραιη εκατοντάδα. 

Άρθρο 12. 

Περιπτώσεις μετακινήσεων που 
δικαιολογούν έξοδα μετάθεσης. 

1. Πλήρη οδοιπορικά έξοδα μετάθεσης δικαιούνται: 

α. Οι αποσπώμενοι για χρονικό διάστημα μεγαλύτερο 
των έξι (6) μηνών. Η απόσπαση για χρονικό διάστημα μι¬ 
κρότερο των έξι (6) μηνών δεν δημιουργεί δικαίωμα λή¬ 
ψης οδοιπορικών εξόδων μετάθεσης, έστω κι αν αυτή 
τελικά παραταθεί πέραν των έξι (6) μηνών και μέχρι ένα 
ακόμη τρίμηνο. Απόσπαση για αόριστο χρόνο θεωρεί¬ 
ται ότι είναι διάρκειας μικρότερης των έξι (6) μηνών. 

β. Οι επανερχόμενοι στην ενεργό υπηρεσία, μετά από 
ακύρωση των διοικητικών πράξεων αποστρατείας ή 
απόλυσης, δικαιούνται για τους ίδιους και τις οικογένει- 
έςτους, πλήρη οδοιπορικά έξοδα μετάθεσης, για την κί¬ 
νηση από τον τόπο οριστικής διαμονής, μέχρι την πε¬ 
ριοχή στην οποία τοποθετούνται μετά την ανάκληση . 

γ. Οι ανακαλούμενοι από την εφεδρεία δικαιούνται για 
τους ίδιους και τις οικογένειές τους πλήρη οδοιπορικά 
έξοδα μετάθεσης για την κίνησή τους από τον τόπο ορι¬ 
στικής διαμονής, μέχρι την περιοχή, στην οποία τοπο¬ 
θετούνται και με την προϋπόθεση ότι η ανάκληση γίνε¬ 
ται για χρονικό διάστημα μεγαλύτερο των έξι (6) μηνών. 

δ. Λόγω αποστρατείας αυτεπάγγελτης ή μετά από αί¬ 
τηση με δικαίωμα σύνταξης, ή λόγω απόλυσης με δικαί¬ 
ωμα σύνταξης, με την προϋπόθεση ότι η μετακίνηση 
στον τόπο της οριστικής διαμονής θα γίνει μέσα σε ένα 
έτος από την ημερομηνία εξόδου από το Σώμα. Οριστι¬ 
κή θεωρείται η διαμονή που διαρκεί τουλάχιστον ένα 
έτος. 

2. Οδοιπορικά έξοδα μετάθεσης, μόνο για τα μέλη της 
οικογένειας, δικαιολογούνται στις ακόλουθες περιπτώ¬ 
σεις: 

α. Λόγω αποστολής τους στη ζώνη των μετόπισθεν, 
ένεκα γενικής η μερικής επιστράτευσης ή εμπόλεμης 
κατάστασης, καθώς και για τη μετακίνησή τους μετά τη 
λήξη της επιστράτευσης ή της εμπόλεμης κατάστασης, 
στην περιοχή όπου υπηρετεί ο προστάτης. 

β. Λόγω θανάτου του προστάτη, με την προϋπόθεση 
ότι η μετακίνηση στον τόπο της οριστικής διαμονής, θα 
γίνει μέσα σε ένα έτος από την ημερομηνία του θανά¬ 
του. 

γ. Λόγω προαποστολής της οικογένειας στην περιοχή 
που μετακινείται ο προστάτης, με μετάθεση ή για εκ¬ 
παίδευση, ως και λόγω μετάκλησης αυτής, στην περιο¬ 
χή που ήδη υπηρετεί, με την προϋπόθεση ότι η μετά¬ 
κληση θα γίνει μέσα σ ένα έτος από τη μετακίνηση του 
προστάτη. 

3. Επιτρέπεται η τμηματική προαποστολή ή τμηματική 
μετάκληση μελών της οικογένειας, με την προϋπόθεση 
πάντα ότι αυτή θα πραγματοποιηθεί μέσα σε ένα έτος 
πριν ή μετά τη μετακίνηση του προστάτη. 

4. Αυτοί που λαμβάνουν μακρά αναρρωτική άδεια ή 
άδεια κύησης (τοκετού), προκειμένου περί γυναικών, 
δικαιούνται για τους ίδιους και τις οικογένειές τους, μό¬ 
νο οδοιπορικά έξοδα μετακίνησης, για τη μετάβασή 
τους σε μία μόνο περιοχή που θα επιλέξουν κατά τη 
διάρκεια της άδειας. 

Προϋπόθεση για την καταβολή των εξόδων αυτών, εί¬ 
ναι να πραγματοποιηθεί η μετακίνηση μέσα σε δύο μή¬ 
νες το αργότερο, από την ημερομηνία κοινοποίησης 
στους ενδιαφερομένους των πράξεων, με τις οποίες τέ¬ 
θηκαν στις καταστάσεις αυτές και να υπολείπεται να 
διανυθεί τουλάχιστον, το 1/2 του χρόνου της άδειας, με 
εξαίρεση τις περιπτώσεις, που οι αρμόδιες Υγειονομι¬ 
κές Αρχές γνωματεύσουν, για την έκτακτη επιστροφή 
τους. Προαποστολή της οικογένειας, στον τόπο που 
διανύεται η άδεια, δεν δημιουργεί δικαίωμα λήψης γι’ 
αυτήν οδοιπορικών εξόδων. 

5. Αυτοί που μετά τη λήξη της μακράς αναρρωτικής 
άδειας, κρίνονται ικανοί για την ενεργό υπηρεσία, κα¬ 
θώς και οι γυναίκες αστυνομικοί, μετά τη λήξη της άδει¬ 
ας κύησης, δικαιούνται για τους ίδιους και τις οικογέ- 
νειές τους οδοιπορικά έξοδα μετακίνησης, εφόσον το¬ 
ποθετηθούν στην ίδια περιοχή που υπηρετούσαν πριν 
από την αναρρωτική άδεια. Αν μετατεθούν σε διαφορε¬ 
τική περιοχή δικαιούνται πλήρη οδοιπορικά έξοδα με¬ 
τάθεσης. 

Τα έξοδα αυτά δεν μπορεί να είναι μεγαλύτερα από 
εκείνα, που θα εδικαιούντο, μετακινούμενοι από την πε¬ 
ριοχή που πρώτα υπηρετούσαν, μέχρι την περιοχή της 
νέας τοποθέτησης. Αν μετατεθούν στην ίδια περιοχή 


που διάνυσαν την άδεια, δικαιούνται μόνο έξοδα εγκα¬ 
τάστασης. Το φύλλο πορείας, σε όλες τις περιπτώσεις 
θα χορηγείται από την Υπηρεσία του τόπου διάνυσης 
της αναρρωτικής άδειας. 

6. Όσοι μετά τη λήξη της μακράς αναρρωτικής άδειας 
κρίνονται ανίκανοι και αποστρατεύονται, δικαιούνται 
για τους ίδιους και τις οικογένειές τους, οδοιπορικά 
έξοδα για την κίνηση, από τον τόπο που διανύθηκε η 
άδεια, μέχρι τον τόπο της οριστικής διαμονής, ανάλογα 
με εκείνα που καθορίζονται, κατά περίπτωση , στην ανω¬ 
τέρω παράγραφο 5. 

7. Σε περίπτωση χορήγησης δεύτερης ή και τρίτης μα¬ 
κράς αναρρωτικής άδειας, σε συνέχεια της πρώτης, δεν 
δημιουργείται δικαίωμα λήψης οδοπορικών εξόδων με¬ 
τακίνησης, έστω κι αν ο τόπος που διανύθηκε αυτή, εί¬ 
ναι διαφορετικός από εκείνον της πρώτης άδειας. 

Για την κίνηση προς την έδρα της Υγειονομικής Αρχής 
κι επάνοδο στον ίδιο τόπο, που θα διανυθεί η δεύτερη 
άδεια, δικαιολογούνται οδοιπορικά έξοδα εκτέλεσης 
υπηρεσίας. 

8. Αυτοί που τίθενται σε διαθεσιμότητα δικαιούνται 
οδοιπορικά έξοδα μετακίνησης για τους ίδιους και τις 
οικογένειές τους, προκειμένου να μεταβούν στον τόπο 
που θα διανυθεί αυτή. Αν μετά τη λήξη της διαθεσιμό¬ 
τητας, μετατεθούν σε νέα περιοχή δικαιούνται για τους 
ίδιους και τις οικογένειές τους, πλήρη έξοδα μετάθε¬ 
σης. Τα έξοδα αυτά δεν μπορεί να είναι μεγαλύτερα από 
εκείνα που θα εδικαιούντο, μετακινούμενοι από την πε¬ 
ριοχή που πρώτα υπηρετούσαν, μέχρι την περιοχή της 
νέας τοποιθέτησης. 

9. Σύζυγος μετατιθέμενου αστυνομικού, που τον ακο¬ 
λουθεί στη νέα θέση και είναι υπάλληλος του Δημοσίου 
ή Ν.Π.Δ.Δ. ή Τράπεζας ή Δημόσιας Επιχείρησης ή Δη¬ 
μόσιας Εκμετάλλευσης ή παραχωρηθείσας εκμετάλ¬ 
λευσης, περιλαμβάνεται στα δικαιολογούμενα μέλη της 
οικογένειας αυτού, μόνο στην περίπτωση που δεν δι¬ 
καιούται οδοιπορικά έξοδα σε βάρος της Υπηρεσίας 
της. 

10. Όταν και οι δύο σύζυγοι είναι αστυνομικοί και με¬ 
τατίθενται ταυτόχρονα στην ίδια περιοχή, δικαιολογού¬ 
νται οδοιπορικά έξοδα μετάθεσης εγγάμου μόνο από 
τον αστυνομικό που φέρει μεγαλύτερο βαθμό. Στα μέλη 
της μετακινούμενης οικογένειας αυτού περιλαμβάνο¬ 
νται ο άλλος σύζυγος, ως και τα μέλη της πατρικής οι- 
κογένειάςτου μη δικαιουμένου οδοιπορικά έξοδα αστυ¬ 
νομικού. 

Εάν οι ανωτέρω προέρχονται από διαφορετικές πε¬ 
ριοχές και δεν συνοικούσαν πριν τη μετάθεση δικαιολο¬ 
γούνται οδοιπορικά έξοδα μετάθεσης εγγάμου μόνο 
από τον αστυνομικό, που συνοικούσε με τα μέλη της οι¬ 
κογένειας και διατηρούσε την οικοσκευή. Ο άλλος σύ¬ 
ζυγος δικαιολογεί έξοδα μετάθεσης χωρίς οικογένεια 
και χωρίς έξοδα εγκατάστασης. 

Εάν μετατεθούν σε διαφορετικές περιοχές δικαιολο¬ 
γούνται οδοιπορικά έξοδα μετάθεσης εγγάμου μόνον 
από αυτόν που κινείται με τα μέλη της οικογένειας και 
την οικοσκευή. Ο άλλος σύζυγος δικαιολογεί έξοδα με¬ 
τάθεσης χωρίς οικογένεια. 

11. Τα οδοιπορικά έξοδα μετάθεσης αστυνομικού με 

οικογένεια που μετακινείται, κατά τις διατάξεις του πα¬ 
ρόντος άρθρου χωριστά, λόγω προαποστολής ή μετά¬ 
κλησης αυτής δεν μπορεί να υπερβαίνουν τα καθοριζό¬ 
μενα για ταυτόχρονη μετακίνησή τους δικαιούμενα έξο¬ 
δα όπως αυτά υπολογίζονται για την κίνηση από την 
περιοχή στην οποία υπηρετεί ο μετατιθέμενος. 

12. Στις περιπτώσεις κίνησης μόνο της οικογένειας, 
σύμφωνα με τις παραγράφους 2α και 2β του παρόντος 
άρθρου, το σύνολο του συντελεστή μελών της οικογέ¬ 
νειας μειώνεται κατά μία (1) μονάδα, οι δε λοιποί συντε¬ 
λεστές βαθμού και χιλιομετρικής απόστασης, υπολογί¬ 
ζονται στο ακέραιο. 

13. Αν στα μέλη της οικογένειας περιλαμβάνονται μα¬ 
θητές Σχολείων Στοιχειώδους ή Μέσης και Τεχνικής Εκ¬ 
παίδευσης απαιτείται βεβαίωση του σχολείου της περι¬ 
φέρειας που έγινε η εγκατάσταση. 

14. Αυτοί που τίθενται εκτός οργανικών θέσεων, κατά 
τις ισχύουσες κάθε φορά διατάξεις και που αποστρα¬ 
τεύονται μετά από χρονικό διάστημα (ένας μήνας), δι¬ 
καιούνται οδοιπορικά έξοδα μετάθεσης για την μετακί¬ 
νησή τους από τον τόπο που υπηρετούν στον τόπο ορι- 
σπκής διαμονής τους, η οποία μετακίνηση μπορεί να 
γίνει και κατά τον χρόνο που τελούν εκτός οργανικών 
θέσεων. 

15. Οι αποτασσόμενοι δεν δικαιούνται εξόδων μετακί¬ 
νησης και εγκατάστασης. 

16. Στις περιπτώσεις μετακινήσεων κατά πς οποίες 
δεν πληρούνται οι όροι των άρθρων 3 και 5 Π.Δ. 200/93, 
πλην όμως από τους ισχύουντες οργανισμούς, κανονι¬ 
σμούς ή κανονιστικές διαταγές του Υπουργείου Δημό¬ 
σιας Τάξης, επιβάλλεται η διαμονή του μετακινηθέντα 
στην περιοχή της Υπηρεσίας, στην οποία μετακινήθηκε, 
μπορεί να αναγνωρισθεί σε βάρος του Δημοσίου, μετά 
από έγκριση του Υπουργείου Δημόσιας Τάξης, δαπάνη 
των πραγματικών εξόδων (Φορτοεκφορτωτικά και κόμι¬ 
στρα μόνο), σύμφωνα με το άρθρο 13 του 
Ν.Δ. 1502/1950. 

Άρθρο13. 

Τρόπος δικαιολόγησης οδοιπορικών εξόδων μετάθεσης. 

1. Τα οδοιπορικά έξοδα μετάθεσης του προσωπικού 
της Ελληνικής Αστυνομίας αναγνωρίζονται με τα εξής 
δικαιολογητικά: 

α. Έντυπος αναφορά - πίνακας σε τρία αντίτυπα, που 
θα υπογράφεται από τον Δ/τή και τον δικαιούχο και θα 
περιέχει τα στοιχεία ταυτότητας του τελευταίου, τους 
τόπους αναχώρησης και μετάβασης, τη χρονολογία με¬ 
τακίνησης, πς χιλιομετρικές αποστάσεις, αν προεξο- 
φλήθηκε ή όχι το υπόμνημα, τον αριθμό των μελών της 
οικογένειάς του, ιδίας και πατρικής που μετακινούνται, 
την χρονολογία της προηγούμενης μετακίνησης και λοι¬ 
πά στοιχεία για τον επωφελή έλεγχο, προς διασφάλιση 
του δημοσίου χρήματος και την εξαγωγή σταπσπκών 
στοιχείων. Η έντυπος αναφορά-πίνακας θα θεωρείται 
σαν εξοφληπκή απόδειξη για τα έξοδα μετάθεσης (με- 
τακίνησης-εγκατάστασης) που δικαιούται, σύμφωνα με 
το άρθρο 5 του Π.Δ. 200/93, ο μετακινηθείς δικαιούχος, 
όπως θα εξάγονται μηχανογραφικά. Τα ανωτέρω στοι¬ 
χεία είναι δυνατό να αναγράφονται και σε καταστάσεις 


που θα υποβάλλονται στη Δ/νση Ελεγκτηρίου Δαπανών 
μαζί μεταδικαιολογηπκάτων μετακινουμένων χωρίς πί¬ 
νακες. 

β. Πρωτότυπο φύλλο πορείας ή ισοδύναμο δικαιολο- 
γηπκό, που να περιέχει τα στοιχεία του μετακινηθέντος 
και των δικαιουμένων οδοιπορικών εξόδων μετάθεσης 
μελών της ιδίας ή πατρικής οικογένειας. Για πς οικογέ¬ 
νειες που μετακινούνται χωριστά, θα εκδίδεται από πς 
Υπηρεσίες διαμονής αυτών σχεπκή βεβαίωση ύστερα 
από προφορική αίτηση. Το φύλλο πορείας και η βεβαί¬ 
ωση σε καμιά θεώρηση δεν υπόκεινται. 

γ. Κεκυρωμένο αντίγραφο της διαταγής μετακίνησης, 
διατάγματος ή απόφασης αποστρατείας ή απόλυσης, 
αναφοράς αναγγελίας θανάτου κ.λ,π. 

δ. Υπεύθυνη δήλωση του μετακινουμένου ότι τα μέλη 
της οικογένειας που αναγράφονται στο Φ.Π. ή στη βε¬ 
βαίωση, μετακινήθηκαν και όπ δεν υπάγονται σε καμία 
εξαίρεση. 

Προκειμένου για τα μέλη της πατρικής οικογένειας, 
σύμφωνα με το άρθρο 4 του Π.Δ. 200/93 δηλώνεται όπ 
αυτά κατά τη χρονολογία μετακίνησης συνοικούν κάτω 
από την ίδια στέγη και συντηρούνται από τον μετακι¬ 
νούμενο. 

Διευκρινίζεται όπ οδοιπορικά έξοδα οικογένειας δι¬ 
καιολογούνται για τη μετακίνησή της, έστω και τμημαπ- 
κά, από την ημερομηνία έκδοσης της οικείας διαταγής 
μετακίνησης κι εντός έτους, ανεξάρτητα αν η οικογέ¬ 
νεια προαποστέλλεται, μετακινείται μαζί με τον αστυνο¬ 
μικό ή μετακαλείται αργότερα από αυτόν. 

ε. Βεβαίωση του αρμοδίου φορέα για τη χιλιομετρική 
ή μιλιομετρική απόσταση μεταξύ των τόπων μετακίνη¬ 
σης, αφού ληφθεί υπόψη η συντομότερη διαδρομή. 

στ. Σε περίπτωση απόλυσης ή αποστρατείας απαιτεί¬ 
ται επιπλέον, υπεύθυνη δήλωση των δικαιούχων, κατά 
πς διατάξεις του Ν. 1599/86, στην οποία να δηλώνεται η 
μόνιμη εγκατάσταση στον τόπο οριστικής διαμονής, τό¬ 
σο του ιδίου, όσο και των μελών της ιδίας και της πατρι¬ 
κής οικογένειας εφόσον υπάρχει. 

Επιτρέπεται η αλλαγή του αρχικά δηλωθέντος τόπου 
ορισπκής διαμονής ύστερα από σχεπκή έγκριση του 
Υ.Δ.Τ. Δ.Α.Π., κατόπιν αιτήσεως του ενδιαφερομένου, 
αντίγραφο δε της εγκρίσεως αυτής επισυνάπτεται σαν 
δικαιολογηπκό στο υπόμνημα. 

ζ. Σπς περιπτώσεις μακρών αναρρωπκών αδειών, που 
δικαιολογούνται έξοδα μετάθεσης, απαιτούνται τα εξής 
δικαιολογηπκό: 

(α) Φύλλο πορείας χορηγούμενο από τα Κεντρικά ια¬ 
τρεία. 

(β) Αντίγραφο γνωμάτευσης Α.Υ.Ε. 

(γ) Αντίγραφο απόφασης της Δ/νσης Αστυν. Προσω¬ 
πικού / Υ.Δ.Τ., με την οποία εγκρίνεται η άδεια. 

(δ) Χιλιομετρική ή μιλιομετρική βεβαίωση της αρμό¬ 
διας υπηρεσίας. 

(ε) Βεβαίωση μετάκλησης οικογένειας. 

2. Τα υπομνήματα θα υποβάλλονται στη Δ/νση Ελε¬ 
γκτηρίου Δαπανών από Υπηρεσίες επιπέδου Αστυνομι¬ 
κού Τμήματος και ανώτερες το πρώτο ΙΟήμερο κάθε 
μήνα. 

ΤΕΛΙΚΕΣ ΔΙΑΤΑΞΕΙΣ 
Άρθρο14. 

Προκαταβολές - Κρατήσεις. 

1. Για την αντιμετώπιση των δαπανών μετακίνησης 
του προσωπικού της Ελληνικής Αστυνομίας προκατα¬ 
βάλλονται ανάλογα χρη ματικά ποσά, που δεν μπορούν 
να υπερβούν το ύψος των τριών (3) μηνιαίων μισθών για 
τον καθένα. 

2. Οι κρατήσεις που προβλέπονται στην ημερήσια 
αποζημίωση για τα ασφαλιστικά ταμεία, υπολογίζονται 
κατά περίπτωση στο ποσό που εξάγεται από τον πολλα¬ 
πλασιασμό των συντελεστών βαθμού με το βασικό πο¬ 
σό των εξόδων μετακίνησης. 

Άρθρο15. 

Απώλειες υπομνημάτων οδοιπορικών εξόδων. 

Στις περιπτώσεις απώλειας υπομνημάτων οδοιπορι¬ 
κών εξόδων, υποβάλλεται από την Υπηρεσία αποστο¬ 
λής αυτών, επικυρωμένο αντίγραφο των απαιτούμενων 
δικαιολογητικών με αιτιολογημένη αναφορά του Δ/ντή 
της Υπηρεσίας για την υποβολή απώλεια και την μη πλη¬ 


ρωμή του υπομνήματος. Τα υπομνήματα αυτά ελέγχο¬ 
νται από τη Δ/νση Ελεγκτηρίου Δαπανών, αφού επισυ- 
ναφθεί στο υπόμνημα μερίμνη της, βεβαίωση της 
Δ/νσης Διαχείρισης Χρηματικού περί μη καταλογισμού 
στα οριστικά έξοδα, της δαπάνης του απωλεσθέντος 
υπομνήματος. 

Άρθρο16. 

Συμπλήρωση διατάξεων. 

Οι διατάξεις των άρθρων 1 έως και 15 της παρούσας 
έχουν ανάλογη εφαρμογή και για τους Συνοριακούς Φύ¬ 
λακες. 

Άρθρο17. 

Κατάργηση διατάξεων - Έναρξη ισχύος. 

1. Κάθε άλλη προγενέστερη απόφασή μας για το θέ¬ 
μα που αφορά στο αστυνομικό προσωπικό καταργείται 
από της ισχύος της παρούσας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17Αυγούστου 1999 

Ο ΥΠΟΥΡΓΟΣ 

ΜΙΧΑΛΗΣ ΧΡΥΣΟΧΟΪΔΗΣ 

Τεύχος 

Κ.Α.Ε. Προϋπολογισμού Κ.Α.Ε. εσόδου υπέρ 

2531 ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ (Διορισμοί, απολύσεις κ.λπ. Δημ. Υπαλλήλων) 

Δ' {Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κ.τλ.) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ. 3.000 δρχ. 

70.000 » 3.500 » 

15.000 » 750 » 

70.000 » 3.500 » 

30.000 » 1 500 >» 

15.000 » 750 » 

5.000 » 250 » 

10.000 » 500 >► 

3.000 »> 150 » 

10.000 - 500 » 

250.000 » 12.500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » 12.500 » 

* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 

συνδρομής και ολόκληρο το ποσό υπέρ του ΤΑΠΕΤ. , , 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρονου. Δεν 

εγγράφονται συνδρομητές για μικρότερο χρονικό διάστημα. , 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από 08.00 έως 13.00 | 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 







